|  |  |
| --- | --- |
| **Interpretativni/razlagalni esej** | **Razpravljalni esej** |
| Pisanje na podlagi podrobnega branja krajšega besedila ali odlomka.  Branje v globino.  Besedilo imamo pred seboj. | Pisanje na podlagi poznavanja večjega števila literarnih besedil.  Branje v širino.  Besedila nimamo pred seboj. |

Navodila za pisanje eseja

|  |
| --- |
| Pred pisanjem:   1. natančno preberemo predpisana besedila 2. napišemo obnovo 3. zapomnimo si **imena književnih oseb** 4. znamo **predstaviti književne osebe** 5. dobro spoznamo **vloge književnih oseb** v besedilu 6. dobro spoznamo **odnose med književnimi osebami** v besedilu 7. dobro spoznamo **dogodke** v besedilu   Pripravljeni smo na pisanje. Pri tem moramo obvladati naslednje miselne postopke:     1. **razvrščanje/uvrščanje**  * literarno delo uvrstimo v ustrezno literarno-zgodovinsko obdobje * posamezne književne dogodke razvrstimo po časovnem zaporedju * posamezne književne osebe razvrstimo po pomembnosti za razvoj dogodkov  1. **primerjanje (KOT, KAKOR)**  * poiščemo podobnosti in razlike med posameznimi dogodki in posameznimi osebami  1. **pojasnjevanje (KAJTI, ZAKAJ, SAJ, KER, ZATO, TOREJ, ZATOREJ, ...)**  * poiščemo vzroke in posledice dejanj oz. dogodkov in stanj in jih izrazimo v obliki vzročnih in posledičnih stavčnih zvez z ustreznimi vezniki   = VZROK je okoliščina, zaradi katere kaj sledi (npr. *Ker je nesrečen, sovraži ves svet.*)  = POSLEDICA je okoliščina, ki nastane iz določenih vzrokov ali razlogov   1. **opredeljevanje in vrednotenje**  * izrazimo svoje stališče: čustveno, predvsem pa razumsko * izhajamo iz lasnih izkušenj in splošne razgledanosti * predvsem znamo razložiti, zakaj doživljamo dogodke in osebe na tak in ne drugačen način  1. **utemeljevanje**  * dokažemo svojo trditev z argumenti (= dokaz, kar utemeljuje in podpira neko trditev) * za vsako trditev poiščemo dva argumenta * poleg argumentov navedemo tudi protiargumente * dobri argumenti so logični in jih konkretno najdemo v besedilu, lahko pa tudi zunaj besedila   Pri pisanju dokažemo tudi svoje jezikovno znanje in poznavanje načel uspešnega sporočanja:   1. **jasnost**   Naša stališča morajo biti izražena in utemeljena tako, da so razumljiva tudi drugim.   1. **jedrnatost**   Ne smemo se ponavljati (isti stavki, iste besede), dolgoveziti (vsakdanje fraze, nepotrebne razlage) in biti preveč gostobesedni (pretirano opisovanje namesto poimenovanje).   1. **primernost/slogovna ustreznost**   Uporabljati moramo knjižni jezik.   1. **jezikovna pravilnost**   Pazimo na pravopis in slovnico.   1. **koherentnost besedila (koherenca: medsebojna povezanost)**   Besedilo mora učinkovati kot celota, ne kot skupek nepovezanih odstavkov. Povezovati jih mora vodilni motiv oz. tema. Npr.:   * **uvod:** na podlagi navodil ali naslova oblikujemo tezo/uvodno trditev * **jedro:** z miselnimi postopki (1. – 5.) predstavimo uvodno trditev iz različnih stališč, kot nas usmerjajo navodila * **zaključek:** povzamemo poglavitno ugotovitev, ki je povezana z uvodno trditvijo |

|  |
| --- |
| **Predstavitev osebe** vsebuje:   1. **opis**   Predstavimo zunanjost osebe, kraj bivanja, način življenja. Opis je lahko objektiven ali subjektiven (ko opisujemo tudi svoje doživljanje opisovane osebe). To imenujemo tudi oris (npr. *Njegove oči so tako zelene, da me spominjajo na reko Sočo.*)   1. **oznako**   Predstavimo osebnost osebe: njene duševne, družbene in strokovne lastnosti, kot so razvidne na podlagi njenega obnašanja, ravnanja in njenih dosežkov. Oznaka je lahko objektivna, največkrat pa je subjektivna. Zato moramo paziti, da za svoje mnenje vedno navedemo logične argumente (npr. pojasnjevanje => *Menim/sodim/ocenjujem/zdi se mi ... ker/zaradi/zato ...*).   1. **življenjepis**   Predstavimo dogodke iz življenja osebe in njeno spreminjanje. Tudi pripoved o življenju osebe je lahko objektivna ali subjektivna. |

|  |
| --- |
| Med pisanjem:   1. Pišite v **svojem lastnem imenu**: najbolje je, da pišete v 1. osebi ednine. To pomeni, da se pri vrednotenju, razlaganju in razumevanju sklicujete le na samega sebe in svoje lastno razumevanje pojava. 2. **Upoštevajte naslovnika** eseja: to je sicer izobraženi bralec, a nikakor ne vaš učitelj in *"bo itak vedel, kaj sem hotel povedati"*. Sporočilo mora biti jasno in razumljivo tudi tistemu bralcu, ki besedila ne pozna dobro. 3. **Večkrat preberite navodila** za pisanje eseja in si osrednje besede **podčrtajte ali/in izpišite**. Predvsem bodite pozorni na besede (glagole) kot so: *primerjajte, ovrednotite, povežite, označite, opišite, predstavite, povzemite, utemeljite, razložite, dokažite, ocenite, ...* 4. Upoštevajte **členitev besedila na odstavke**. Odstavke delajte s pomikom v desno: esej mora vsebovati najmanj tri odstavke (uvod, jedro, zaključek), vendar pa ima jedro praviloma še svoje odstavke: vsak glavni motiv oz. podtema ima svoj odstavek. 5. V uvodu predstavite, **o čem** boste v eseju pisali (O čem govori delo?). To je **tema** in v eseju morate **govoriti o tisti temi, ki jo je postavil naslov ali/in začetna usmerjevalna poved oz. vprašanje v navodilih**. To pomeni, da je treba:  * analizirati naslov (dobro premisliti, kaj naslov ali/in prva poved sploh zahtevata in o čem sprašujeta) * problem v naslovu ali/in prvi povedi povedati s svojimi besedami oz. ga parafrazirati * problem natančno opredeliti (vse pojme, npr. *svoboda, prijateljstvo, krivda, upiranje, obljuba, spoštovanje, ljubezen, ...* ki jih navedete v zvezi s problemom, je treba natančno pojasniti: kako jih **vi** razumete in kaj **vam** pomenijo) in s tem trdno postaviti svojo tezo (teza = trditev, ki jo je treba dokazati oz. utemeljiti; sporočilo, ideja; načelo, izhodišče, stališče)  1. Uvod naj vsebuje **tezo, ki je odgovor na osrednjo/glavno temo eseja**. Pri oblikovanju teze sta posebno ustrezni dve metodi:  * tezo navežite na opredelitev pojmov, ki so v zvezi z naslovom oz. začetno povedjo v navodilih * tezo navežite na poanto (poudarek, bistvo), ki je v zvezi z besedilom (beseda *čeprav*)   Na primer: če bi bila tema eseja *upiranje posameznika proti sistemu*, **poiščemo pojem**; to je *upiranje* in **ga opredelimo**: kaj to je, potem pa nizamo asociacije: *upornik brez razloga, upornik z razlogom, upor proti oblasti, upor proti krivicam, najstniško uporništvo, upor sužnjev, konstruktivni upor, destruktivni upor, ...* v nadaljevanju ugotovimo, da sta v uporu potrebni dve sili, pri kateri je ena v dominantnem položaju. Druga možnost je, da **poiščemo poanto**: *Čeprav* je uporništvo na prvi pogled brezupno, s trdno vero in vztrajnostjo njegova ideja preživi, čeprav so njegovi nosilci žrtvovani itd. itd. Ali na primer tema *oblike manipuliranja*, kjer je pojem *manipulacija*.   1. Če navodilo zahteva **predstavitev osebe**, si na list zapišite besedo PREDSTAVI in odprite tri okenca: družbene okoliščine osebe, telesna podoba osebe, značaj osebe. V ta okenca vpišite nekaj poglavitnih lastnosti. 2. Če navodilo zahteva **primerjavo oseb A in B**, si na list zapišite besedo PRIMERJAJ in to 2X: PRIMERJAJ (ENAKOST, PODOBNOST) in PRIMERJAJ (RAZLIKA, NASPROTJE). S tem dobimo šest oz. devet oken. |